ET Euroopa Liidu Teataja L 16/61

EUROOPA KESKPANGA OTSUS,

29. august 2013,

Euroopa Keskpanga kapitali sissemaksmise kohta eurot rahaühikuna kasutavate liikmesriikide keskpankade poolt

(EKP/2013/30)

(2014/32/EL)

EUROOPA KESKPANGA NÕUKOGU,

võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 28.3,

ning arvestades järgmist:

(1) 21. juuni 2013. aasta otsusega EKP/2013/19 (Euroopa Keskpanga kapitali sissemaksmise kohta eurot rahaühikuna kasutavate liikmesriikide keskpankade poolt) (1) määratakse, kuidas ja millises ulatuses peavad eurot rahaühikuna kasutavate liikmesriikide keskpangad (edaspidi „euroala RKPd”) Euroopa Keskpanga (EKP) kapitali 1. juulil 2013 sisse maksma.

(2) 29. augusti 2013. aasta otsus EKP/2013/28 (riikide keskpankade protsentuaalsete osade kohta Euroopa Keskpanga kapitali märkimise aluses) (2) sätestab EKP kapitali märkimise aluse korrigeerimise kooskõlas Euroopa Keskpankade Süsteemi ja Euroopa Keskpanga põhikirja artikliga 29.3 ja kehtestab igale RKP-le alates 1. jaanuarist 2014 uued osakaalud kapitali märkimise korrigeeritud aluses (edaspidi „osakaalud kapitali märkimises”).

(3) Alates 1. jaanuarist 2014 on EKP märgitud kapital 10 825 007 069,61 eurot.

(4) Kapitali märkimise aluse korrigeerimise tõttu tuleb vastu võtta uus EKP otsus, millega tunnistatakse otsus EKP/2013/19 kehtetuks alates 1. jaanuarist 2014 ja millega määratakse, kuidas ja millises ulatuses peavad euroala RKPd EKP kapitali 1. jaanuaril 2014 sisse maksma.

(5) Nõukogu 9. juuli 2013. aasta otsuse 2013/387/EL (euro kasutuselevõtu kohta Lätis 1. jaanuaril 2014) (3) artikli 1 kohaselt, koosmõjus Euroopa Liidu toimimise lepingu artikli 140 lõikega 2, täidab Läti euro kasutuselevõtuks vajalikke tingimusi ja 2003. aasta ühinemisakti (4) artiklis 4 nimetatud erand tühistatakse alates 1. jaanuarist 2014.

(6) Latvijas Banka kohustus sisse maksta järelejäänud osa tema poolt märgitud EKP kapitalis 1. jaanuaril 2014, võttes arvesse korrigeeritud kapitali märkimise alust, sätestatakse EKP nõukogu eraldi otsuses kapitali sissemaksmise, välisvaluutareservide ülekande ja sissemakse kohta Euroopa Keskpanga reservidesse ja eraldistesse Latvijas Banka poolt,

ON VASTU VÕTNUD KÄESOLEVA OTSUSE:

Artikkel 1

Märgitud ja sissemakstud kapitali ulatus ja vorm

Iga euroala RKP maksab 1. jaanuariks 2014 täies ulatuses sisse tema poolt märgitud EKP kapitali.

Võttes arvesse otsuse EKP/2013/28 artiklis 2 sätestatud osakaale kapitali märkimises, on iga euroala RKP märgitud ja sissemakstud kapitali kogusumma osutatud tema nime kõrval järgmises tabelis:

Euroala RKP eurot Nationale Bank van Belgiė / Banque nationale de Belgique 268 222 025,17 Deutsche Bundesbank 1 948 208 997,34 Eesti Pank 20 870 613,63 Banc Ceannais na hÉireann / Central Bank of Ireland 125 645 857,06 Bank of Greece 220 094 043,74 Banco de Espańa 957 028 050,02 Banque de France 1 534 899 402,41 Banca d’Italia 1 332 644 970,33 Central Bank of Cyprus 16 378 235,70 Latvijas Banka 30 537 344,94 Banque centrale du Luxembourg 21 974 764,35 Bank Ċentrali ta’ Malta / Central Bank of Malta 7 014 604,58 De Nederlandsche Bank 433 379 158,03 Oesterreichische Nationalbank 212 505 713,78 Banco de Portugal 188 723 173,25 Banka Slovenije 37 400 399,43 Národná banka Slovenska 83 623 179,61 Suomen Pankki 136 005 388,82

Artikkel 2

Sissemakstud kapitali korrigeerimine

1. Kuna kõik euroala RKPd on oma osa EKP märgitud kapitalis otsuse EKP/2013/19 alusel, mis kehtib kuni 31. detsembrini 2013, alusel täies ulatuses juba sisse maksnud, peavad kõik euroala RKPd, v.a Latvijas Banka, EKP-le üle kandma täiendava summa või, asjakohastel juhtudel, saama EKP-lt summa tagasi, et jõuda summadeni, mis on osutatud artikli 1 tabelis. Latvijas Banka poolt kapitali sissemaksmist reguleerib EKP nõukogu eraldi otsus.

2. Kõik ülekanded käesoleva artikli alusel tuleb teha 29. augusti 2013. aasta otsuse EKP/2013/29 kohaselt, millega kehtestatakse tingimused Euroopa Keskpanga kapitaliosade ülekanneteks riikide keskpankade vahel ja sissemakstud kapitali korrigeerimiseks (5).

Artikkel 3

Jõustumine ja kehtetuks tunnistamine

1. Käesolev otsus jõustub 1. jaanuaril 2014.

2. Otsus EKP/2013/19 tunnistatakse kehtetuks alates 1. jaanuarist 2014.

3. Viiteid otsusele EKP/2013/19 käsitletakse viidetena käesolevale otsusele.

Frankfurt Maini ääres, 29. august 2013 EKP president Mario DRAGHI

(1) ELT L 187, 6.7.2013, lk 23.

(2) Vt käesoleva Euroopa Liidu Teataja lk 53.

(3) ELT L 195, 18.7.2013, lk 24.

(4) Akt Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemistingimuste ja Euroopa Liidu aluslepingutesse tehtavate muudatuste kohta (ELT L 236, 23.9.2003, lk 33).

(5) Vt käesoleva Euroopa Liidu Teataja lk 55.